ועדת הכספים, כנסת 20, פרוטוקול מספר 511, 2016-11-24 12:59

משה גפני: רבותיי, אנחנו סיימנו את הדיון בחוק הזה.

<שלומית ארליך: בישיבה הקודמת עלו כמה הערות.

<שלומית ארליך: אני אעבור על ההערות אחת-אחת ונשמע את ההתייחסויות.

<שלומית ארליך: בסעיף 69, ההערה הראשונה הייתה של חבר הכנסת עודד פורר שביקש מרשות המסים נתונים בדבר כמות השומות שנעשו תוך תשעים ימים.

<יניב כהן: לגבי השימוש באישור הזה שקיים עד היום, לקבל תוך תשעים ימים את אישור מס הרכישה על סמך שומה עצמית, לפי נתונים שלנו בשנת 2015, ואין עדיין את כל שנת 2016 אבל זה סדר גודל של כ-300 מקרים בשנה בה ניתנו אישורים לפי הסעיף של 15(ט) עם תשעים הימים.

עודד פורר: כמה ביקשו?

<יניב כהן: מי שעומד בתנאי, מקבל.

<יניב כהן: אחד התנאים המקדמיים כדי להיכנס לשם זה ששילמת את המקדמה של מס שבח.

<יניב כהן: אם אני מסתכל על כמות המקרים ששולמה המקדמה במס שבח, זה סדר גודל של בערך 13 אלף.

<יניב כהן: זאת אומרת, הכמות היא מאוד זניחה של משתמשים.

<יניב כהן: הסיבה היא שבגללה אנשים כנראה לא באים לבקש את האישור הזה, כי השומות מטופלות בזמן ממוצע, תלוי באיזה סוגי תיקים, כאשר יש תיקים שהזמן הממוצע הוא קצר מתשעים ימים ויש תיקים שהזמן הוא בערך 110 ימים.

<יניב כהן: זה תלוי אם אלה תיקים שנכנסו לתכנית עבודה או תיקים שלא נכנסו לתכנית עבודה.

<יניב כהן: יש הרבה מקרים שאנשים ממילא לא באים לבקש את האישור כי הם כבר קיבלו שומה או מסיבה אחרת, ויש מקרים שהם באים.

<יניב כהן: זאת אומרת, יכול גם להיות מקרים שהתיקים לא טופלו עדיין ובכל זאת הנישום לא בא.

<יניב כהן: זה בעצם נמצא אצלו, בהחלטה שלו, אם לבוא לקחת את האישור או לא לקחת את האישור.

עודד פורר: איזה אינטרס יש לו לא לקחת את האישור?

<יניב כהן: כי הוא עוד לא קיבל אישור מהעירייה, או שהוא עוד לא סיים את העסקה מבחינת הסדר התשלומים, מבחינת נספח התשלומים וממילא המוכר עוד לא חתם לו.

עודד פורר: אתה חי בשלום עם הנתונים שהצגת?

<יניב כהן: שוב, אני מניח שברגע שזה ירד לשישים ימים, הכמות תגדל.

<יניב כהן: אדרבה.

<יניב כהן: זה במסלולים שאפשר לקבל את זה בפחות משישים ימים.

<יניב כהן: הרי יצרנו כמה מסלולים.

<יניב כהן: יש את המסלול של השישים ימים ויש את המסלול של המיידי.

<יניב כהן: במקרים שיוכלו לבוא ולקבל את האישור במיידי, הכמות תגדל.

<יניב כהן: נכון להיום הכמות היא קטנה לא בגלל שאנחנו לא נותנים את זה אחרי תשעים ימים כי הנישום או שהוא לא בא או שהוא לא צריך כי כבר הוצאתי שומה.

<יוסי אלישע: או שעדיין לא נגמר הליך המקדמה.

<יניב כהן: מה זאת אומרת לא נגמר הליך המקדמה?

<יוסי אלישע: עוד לא שולמה התמורה מעל ארבעים אחוזים או מעל שמונים אחוזים.

<יניב כהן: אבל אחד מהתנאים הבסיסיים כדי להיכנס למסלול הזה הוא ששולמה המקדמה.

<יוסי אלישע: כן, אז אנחנו מצמצמים את הזמן הזה עוד יותר.

<יוסי אלישע: המרווחים נשארים מצומצמים עוד יותר.

עודד פורר: אני לא אריב על זה.

עודד פורר: אני רק אומר שבסוף, בפועל מה שקורה בשטח זה שזה לא לוקח תשעים ימים אלא סדר גודל של מספר חודשים לא מבוטל.

עודד פורר: גם מקרים של חצי שנה ושמונה חודשים הם לא מקרים בלתי מוסברים כי יום לפני שולחים לו איזה מכתב ואומרים לו שחסר לו זה וזה וזה.

עודד פורר: אם תעמדו בשישים ימים, אדרבה, אני אשמח.

עודד פורר: 13 אלף שילמו מקדמה והנפקת רק ל-300.

<יניב כהן: שוב, זה מי שמבקש.

<יניב כהן: אין כאן סמכות לא לתת למי שמבקש אם הוא עומד בתנאים של האישור.

<יניב כהן: מבחינת לוחות הזמנים לטיפול בכלל בתיקים, זה הרבה פחות מחצי שנה ושמונה חודשים.

<יניב כהן: לפחות הנתונים הממוצעים לתיקים הכי מורכבים שנכנסים לתכנית, הזמן הממוצע הוא הוא 110 ימים.

עודד פורר: עובר זמן עד שהוא נכנס לתכנית.

<יניב כהן: לא.

<יניב כהן: הוא נכנס לתכנית תוך מספר ימים.

<יניב כהן: הזמנים שאני אומר, אלה זמנים מהיום שהוא הצהיר ולא מהיום שאני החלטתי אם הוא נכנס לתכנית.

<שלומית ארליך: ההערה השנייה הייתה של לשכת רואי החשבון.

<שלומית ארליך: הם ביקשו מרשות המסים לסייג את תקנות מס הכנסה (ניכויים).

<יוסי אלישע: לעניין התיקון של סעיף 164.

<יוסי אלישע: קרי, שלא יחול ניכוי כפול.

<יוסי אלישע: שלא ינקו גם את השבעה וחצי אחוזים וגם לפי תקנות שירותים ונכסים.

<ישי פרלמן: דיברנו גם עם לשכת עורכי הדין.

<ישי פרלמן: אנחנו בוחנים בתקנות או נמצא דרך לעשות את זה.

<ישי פרלמן: זה לא צריך להיות בחקיקה הראשית.

<שלומית ארליך: למה בתקנות ולא בחקיקה הראשית?

<ישי פרלמן: כי כך המבנה עובד.

<שלומית ארליך: מתי זה יתוקן?

<יוסי אלישע: מה הבעיה לתקן עכשיו את סעיף 15?

<יוסי אלישע: זה רק להוסיף משפט.

<יוסי אלישע: מי שחלה עליו חובת הפקדת מקדמה, לא יחול סעיף 164 לפקודה.

<ליאת שדמי: אנחנו חושבים שאנחנו יכולים לעשות את זה בצורה של פרשנות ולא אגב תיקון חקיקה.

<יוסי אלישע: פרשנות משתנה.

משה גפני: לא.

משה גפני: פרשנות לא.

<ליאת שדמי: זאת הוראת ביצוע שלנו.

<יוסי אלישע: אבל הוראת ביצוע, אני מזכיר לך 14/90 קבע שנניח על פטור מדירת מגורים לא מנכים פחת ועכשיו החליט ב-5/2007 שכן מנקים פחת.

<יוסי אלישע: בא יועץ משפטי חדש וגרם נזק גדול.

משה גפני: פרשנות זה לא הפתרון.

משה גפני: תגידו פתרון אחר.

<ליאת שדמי: דרך אחרת היא לתקן את התקנות.

<ליאת שדמי: תקנות לצורך סעיף 164 שמגדירות מהו נכס כוללות.

משה גפני: למה זה לא יכול להיות בחקיקה?

<יניב כהן: החובה נקבעת בתקנות מס הכנסה.

<יוסי אלישע: החובה לא נקבעת בתקנות.

<יוסי אלישע: השיעור נקבע בתקנות.

<יניב כהן: כן.

<יוסי אלישע: החובה נקבעת מכוח הפקודה.

משה גפני: אבל למה זה מפריע?

משה גפני: אם יש איזו בעיה, תגידו.

משה גפני: מה אכפת לכם שזה יהיה בחוק?

משה גפני: לא אתם תכניסו את זה אלא אנחנו נכניס את זה.

משה גפני: מה הבעיה?

<ליאת שדמי: זה יכול להיות במסגרת התקנות, תיקון תקנות.

משה גפני: תביאו נוסח של תקנות, לפני ההצבעה.

משה גפני: אם לא יהיה נוסח, נכניס את זה בחוק.

משה גפני: אני לא יודע למה יש בעיה לעשות את זה, אבל בסדר.

משה גפני: אף אחד מאתנו לא מבין.

<יוסי אלישע: דיברתי עם משה אשר.

<יוסי אלישע: זה מוסכם.

<יוסי אלישע: אין בכלל ויכוח.

משה גפני: או שמביאים נוסח של תקנות או שנכניס את זה בחוק לפני ההצבעה.

<שלומית ארליך: ההערה הבאה הייתה בסעיף 69 פסקה (2א)(א).

<שלומית ארליך: רשות המסים ביקשה לתקן את הנוסח כך שיחול גם לגבי הצהרת המוכר וגם לגבי הצהרת הרוכש.

<שלומית ארליך: עשינו תיקון נוסח בהתאם.

<שלומית ארליך: "הצהרת הרוכש והצהרת המוכר הוגשו במועד הקבוע בסעיף 73".

<שלומית ארליך: היה צריך לומר לפי העניין.

<ישי פרלמן: בסדר.

<שלומית ארליך: ההערה הבאה בסעיף קטן (ו), שם רשות המסים נתבקשה לבחון תיקון לפיו הדרישה בפסקה הזאת תיעשה לפי הצהרת המוכר.

<יוסי אלישע: זכות בחירה.

<יוסי אלישע: לא מחייב אותו לפעול בהליך הזה.

<ישי פרלמן: נראה לי שזה משהו שהוא לא, אלא אם כן יוסי עומד על זה.

<שלומית ארליך: כאן חבר הכנסת גפני ביקש מרשות המסים לתקן את הסעיף באופן שבו בתום התקופה של שישים הימים, ההערה תימחק באופן אוטומטי ובנוסף ליצור מסלול שבו לא יקוצר ההליך לשישים ימים ולא תירשם הערה.

<שלומית ארליך: זאת אומרת, מי שלא בחר במסלול המקוצר, יישאר במסלול הקיים או לחילופין למחוק לגמרי את הסעיף של ההערה.

משה גפני: יש לכם יושב ראש ועדה שהוא צודק בהערה הזאת.

<ישי פרלמן: בדרך כלל הוא צודק בהערות אבל יש את עמדת משרד המשפטים בנושא הזה.

<שרית פלבר: אני אחזור ואומר מה אנחנו עושים בתיקון הזה שמצריך לדעתנו את ההערה וגם לנסות לרכך.

<שרית פלבר: דיברנו גם עם לשכת עורכי הדין לגבי ההערות שלהם לגבי ההערה והגענו לאיזשהו נוסח מוסכם.

<שלומית ארליך: אולי גם נאמר שהערות לשכת רואי חשבון ועורכי הדין היו להבהיר שמדובר בהערה שמשמעותה שטרם ניתן אישור על תשלום המס ולבחון את ההיבטים ביחס לבנקים.

<שלומית ארליך: הטענה הייתה שברגע שרושמים הערה, זה מלכלך - - -

<יוסי אלישע: בעניין הזה הם הבהירו, וכך זה אולי אפילו מנוסח, שזה דקלרטיבי בלבד.

<יוסי אלישע: זאת אומרת, לא תהיה לזה שום נפקות מעשית.

<יוסי אלישע: זה רק על מנת שידע ש-.

<יוסי אלישע: אין לזה שום הגבלה, שום מניעה ושום חסם לביצוע פעולות אחרות במרשם המקרקעין.

<שלומית ארליך: שרית, תגידי מה אתם מבקשים לעשות.

<שרית פלבר: מאחר ובדין הקיים היום למעט מסלול אחד רוכש של נכס לא יכול להעביר את הנכס על שמו לפני שהוא קיבל את האישור שהוא שילם את כל המסים בגין העסקה, בעצם רוכש שלישי יודע שעדיין יש חוב על הנכס.

<שרית פלבר: המשמעות של החוב על הנכס היא שבעצם לרשות המסים יש שיעבוד ראשון על הנכס.

<שרית פלבר: אנחנו מאפשרים בתיקון הזה לרשום את הנכס על שם הרוכש לפני שניתנו כל אישורי המסים.

<שרית פלבר: על מנת להזהיר את הציבור שידע שיכול להיות שעדיין יש חוב על הנכס, ביקשנו להוסיף הערה דקלרטיבית.

<שרית פלבר: ההערה לא אומרת שיש חוב, ההערה לא אומרת שאי אפשר לעשות דברים בנכס אלא כל מה שהיא אומרת, היא אומרת שכל נושא השומה לגבי הנכס הזה טרם הוברר והושלם.

<שרית פלבר: היא מזהירה את הציבור שידע מה המצב המשפטי.

<שרית פלבר: היא משקפת את המצב המשפטי והיא לא משנה אותו.

<שרית פלבר: בעקבות הערות לשכת עורכי הדין חידדנו את הנוסח לגבי הנושא הזה.

<שרית פלבר: מה שיקרה באמת זה שאדם שירצה לרשום את הנכס על שמו בטרם התקבלו כל האישורים, יוכל לעשות את זה.

<שרית פלבר: רשם המקרקעין ירשום הערה, מההערה יהיה ברור שזה לא מגביל כל ביצוע עסקה או כל פעולה אחרת במרשם המקרקעין, וכאשר יינתנו האישורים – ההערה תימחק.

<שלומית ארליך: מי ימחק אותה.

<שרית פלבר: רשם המקרקעין.

<שרית פלבר: הרוכש לא יצטרך להגיע ללשכת רשם המקרקעין כדי למחוק אותה.

<יוסי אלישע: צריך לנסח את זה בצורה ברורה וגם שהנטל ככל שיהיה, יהיה כמובן על הרשויות ולא על הרוכש.

<שלומית ארליך: את רוצה להקריא את הנוסח?

<שרית פלבר: בהקשר הזה לא שינינו את הנוסח.

<ישי פרלמן: אולי לפני הנוסח.

<ישי פרלמן: בהקשר הזה.

<ישי פרלמן: אנחנו צריכים לבקש, בגלל שהעברנו את הנטל לרשויות, זה ייקח לנו קצת יותר זמן להתארגן ואנחנו רוצים שהתחילה של החוק תידחה בשלושה חודשים אחרי התאריך אותו קבענו.

<ישי פרלמן: זה כדי שנוכל להתארגן על כל המנגנון בו אנחנו שולחים את ההודעות, שאנחנו בעצם פונים ישירות לרשם המקרקעין כדי למחוק את ההערות.

משה גפני: למה שלושה חודשים?

<ניר אמסל: יש פה איזושהי היערכות שמצריכה את זה.

משה גפני: בסדר, אבל צריך שלושה חודשים?

<ניר אמסל: המנגנונים והעומס ובחינת יצירת מערכת שמתממשקת, בסופו של דבר אנחנו לא רוצים שייפול איזשהו משהו.

<ניר אמסל: לצורך העניין, אם רשות המסים העבירה את ההודעה והיא לא התקבלה או כן התקבלה או שהתקבלה הודעה לא נכונה, אנחנו לא רוצים שזה יקרה.

<ניר אמסל: בגלל העומסים, פיתוחים טכנולוגיים ברשות המסים, אנחנו מבקשים שיהיו שלושה חודשים נוספים.

משה גפני: מתי לפי ההצעה המקורית זה צריך לחול.

<ניר אמסל: שלושה חודשים מיום אישור התקנות.

<ניר אמסל: אנחנו מבקשים שזה יהיה חצי שנה מיום אישור התקנות.

<יוסי אלישע: התקנות עוד לא אושרו.

משה גפני: בסדר.

משה גפני: תמשיכו.

<שלומית ארליך: תקריאו את הנוסח.

<יוסי אלישע: אדוני היושב ראש, היו עוד שתי הערות שלא התייחסתם אליהן.

<שלומית ארליך: נסיים את ההערה הזאת ואז נעבור להערות הבאות.

<ישי פרלמן: אחרי סעיף קטן (ו) יבוא: "(ז) (1) רשם המקרקעין שרשם זכות במקרקעין בהתבסס על אישור המנהל להתקיימות התנאים לפי סעיפים 15(ט) או 16(א)(א2), ולא אישר המנהל ששולם מס הרכישה, ירשום רשם המקרקעין בפנקס הערה כי טרם ניתן אישור המנהל כי נעשתה שומה לעניין מס רכישה לפי סעיף 78(ב) וכי הושלם תשלום המס לפיה או כי העסקה פטורה ממס וכי ככל שיש חיוב שטרם שולם בגינה, יחולו הוראות המסים (גבייה).

<ישי פרלמן: (2) הערה כאמור בפסקה (1) לא תמנע ביצוע עסקאות בזכות במקרקעין ולא תגביל כל פעולה במרשם מקרקעין והיא תימחק בידי הרשם רק לאחר שאישר המנהל כי העסקה הייתה פטורה ממס או ששולם המס המגיע בשלה".

<יוסי אלישע: רק שיהיה ברור.

<יוסי אלישע: אם חלפו שמונה חודשים מיום השומה, היא נמחקת בצורה אוטומטית?

<יוסי אלישע: איך זה עובד?

<יניב כהן: לא.

<יוסי אלישע: זה הזמן להוציא שומה.

<יוסי אלישע: ברוב המקרים אתם לא מוציאים שומה לפי סעיף 78.

<יניב כהן: כשאנחנו היום מוציאים שומה עם אישור מסים, אחרי שמונה חודשים או לפני שמונה חודשים, ולצורך העניין כל חוב המס שולם, ניתן אישור מסים.

<יניב כהן: היום נשלח לנישום.

<יניב כהן: אנחנו נדאג לשלוח את זה ללשכת רשם המקרקעין כדי שההערה תימחק.

<יניב כהן: רק במועד הזה יוכלו למחוק את ההערה.

<יוסי אלישע: זה אומר או במועד שיוצאת שומה.

<יוסי אלישע: צריכה להיות פעולה מקבילה על ידי הרשות בשלב הוצאת השומה הסופית או שהיא שולמה.

<יניב כהן: אם המס כבר שולם או שעכשיו אני מוציא לו שובר לשלם והוא שילם את המס ומבחינתי זה כבר מהווה אישור, אנחנו נדאג להעביר את המידע הזה.

<יוסי אלישע: שזה יהיה ברור בזמנים, שאתם חייבים לעשות את זה במקביל.

<יוסי אלישע: לא שעכשיו יוצא אישור ואתם עוד שנתיים תמחקו את ההערה.

<יוסי אלישע: אם השומה היא שומה סופית, ואין מחלוקת.

<ישי פרלמן: אנחנו נעשה את זה במקביל.

משה גפני: לא.

משה גפני: נעשה, יהיה כתוב בחוק שאתם עושים את זה.

משה גפני: אני ביקשתי שיהיה מועד שבו זה יימחק באופן אוטומטי.

<יוסי אלישע: זה בדיוק מה שאמרתי.

<ישי פרלמן: יש בעיה עם זה שזה יימחק באופן אוטומטי.

משה גפני: אנחנו מתגברים על הרבה בעיות.

<יניב כהן: הדרך שאנחנו מציעים כאן, הרי הנושא של מחיקה אוטומטית, זה אומר שיכול להיות מצב שהבן אדם עדיין לא שילם את המס הסופי.

<יניב כהן: ההערה הכי באה למנוע כמו שהסבירו כרגע.

משה גפני: אבל צריכה להיות חובה בחוק שברגע שהוא משלם, אתם מוחקים.

משה גפני: לא שזה נשאר.

<ישי פרלמן: בסדר.

משה גפני: זה צריך לכתוב בחוק.

<ישי פרלמן: בסדר.

<ישי פרלמן: אפשר להוסיף בחוק בהודעה שרשות המסים תשלח לו בסמוך לביצוע השומה.

<שלומית ארליך: אבל יש כאן שני ענייניים.

<שלומית ארליך: יש את העניין של ההודעה.

<שלומית ארליך: יש את העניין של המחיקה האוטומטית.

<ישי פרלמן: לא.

<ישי פרלמן: אין שום סיבה לעשות מחיקה אוטומטית.

<ישי פרלמן: יש סיבה שההערה תימחק מתי שהיא אמורה להימחק ושזה לא ייצור בירוקרטיה על הנישום ואת זה אנחנו פותרים בהודעה של רשות המסים ברגע שהם שולחים את השומה הסופית, שזה משולם.

<שלומית ארליך: עוד הערה שהייתה כאן הייתה לעניין אישור הרשות המקומית.

<שלומית ארליך: בעצם הטענה הייתה שברגע שאין אישור רשות מקומית, אין שום משמעות לקיצור מועדים ולכל התיקון הזה.

<ניר אמסל: עניין רישום נכסים ומהבדיקות שאנחנו עשינו ומחקרים שנעשו גם על ידי אגף הכלכלן הראשי במשרד האוצר וגם על ידי גופים נוספים, כשמיפינו את התהליך של רישום נכס, הוא בנוי כמובן ממספר חלקים.

<ניר אמסל: אנחנו מצאנו שהחלק הארוך ביותר היה ברשות המסים.

<ניר אמסל: לפחות בעבר הוא היה ברשות המסים.

<ניר אמסל: מאז הוא אמנם התקצר אבל עדיין.

<ניר אמסל: אנחנו מטפלים בזה ובשלב הבא כמובן נעשה את זה שלב אחרי שלב.

<ניר אמסל: תפסת מרובה לא תפסת.

<דורון סמיש: יש לציין שברוב רובם של המקרים הרשות המקומית מוציאה את האישור בקצב מאוד מהיר שלא מהווה חסם.

<יוסי אלישע: בוא נדייק.

<יוסי אלישע: זה לא נכון, הואיל ואני מטפל בעשרות אם לא אלפי מקרים.

<יוסי אלישע: הרשות המקומית מבצעת היום את הבדיקה שלה, זה עובר ממחלקת נכסים למחלקת הנדסה.

<יוסי אלישע: אם אלה בניינים ישנים, הם רוצים לראות אם סגרו מרפסת או לא סגרו מרפסת.

<יוסי אלישע: זה לא תוך יומיים ולא תוך שלושה ימים אלא זה לוקח זמן.

משה גפני: מה אתה מציע לעשות?

<יוסי אלישע: אם הם לא כאן בתמונה, הרעיון הוא להציע להגביל את הרשות המקומית בזמנים בדיוק באותו אופן.

<יוסי אלישע: אם יש לי שישים ימים, מה אני אעשה אלת האישורים אחרי שאין לי אישור מהעירייה?

<ניר אמסל: המטרה של התיקון הזה הייתה כמובן להקל על הנטל הבירוקרטי.

<ניר אמסל: בשל העובדה שאנחנו רוצים להתחיל את התהליך הזה ואם אנחנו נתחיל לנסות לתפוס את כל הספקטרום מכל הקצוות, בעצם זה יביא למצב שאנחנו לא נצליח לעשות כלום, לפחות לא בשלב מידי, לכן אנחנו עושים את זה בשלבים.

<ניר אמסל: המטרה היא בהחלט להגיע למצב שבו זה יהיה מהיר.

משה גפני: אני מציע לבוא בדברים עם השלטון המקומי.

משה גפני: אם הם לא מסכימים, יש לנו בעיה ואנחנו צריכים לפתוח דיון ולהזמין אותם.

משה גפני: אם הם יסכימו, להגביל גם אותם בזמן.

<דורון סמיש: חד משמעית הם לא מסכימים.

<שלומית גרינפילד: משרד המשפטים.

<שלומית גרינפילד: העמדה, אחרי הידברות עם הרשויות המקומיות, היא שזה לא אפשרי בשלב הזה.

<שלומית גרינפילד: בכל אופן, זאת עמדת משרד המשפטים.

משה גפני: רגע.

משה גפני: משרד המשפטים, כבודו במקומו מונח.

משה גפני: דיברתם עם מרכז השלטון המקומי?

<דורון סמיש: התשובה היא כן.

<דורון סמיש: מרכז השלטון המקומי מתנגד חד משמעית.

משה גפני: למה?

<דורון סמיש: בעיקר משיקולי גבייה פנימיים שלו.

<יוסי אלישע: הם רוצים לנצל את הזמן.

<ניר אמסל: הם כרגע לא ערוכים לקצר את התהליך.

<ניר אמסל: אנחנו עושים כאן איזשהו שלב, והסברנו את זה גם בדיון הקודם, שבעצם המדינה באה ואומרת, רשות המסים, משרד האוצר אומר שמוכנים עבור מקרים מסוימים לקחת סיכון יותר גדול, סיכון פחות גדול מבחינת הגבייה.

משה גפני: תודה.

משה גפני: הבנתי.

<ניר אמסל: הם כרגע לא ערוכים לזה.

<ניר אמסל: אנחנו נמשיך לעבוד על זה.

משה גפני: אני מוסיף סעיף לגבי השלטון המקומי, לגבי הרשויות המקומיות, שמגבילים אותן בזמן גם לפי הדרך הזאת כמו שרשות המסים עשתה.

משה גפני: אני מבקש מהיועצת המשפטית של הוועדה שגם היא תבוא בדברים עם השלטון המקומי.

משה גפני: אם לא היה פרוטוקול, הייתי אומר לה להגיד להם שיש כאן יושב ראש ועדה משוגע והוא החליט על כך בלי הסכמה של השלטון המקומי אבל מאחר ויש כאן פרוטוקול, אני לא אומר את זה.

משה גפני: אין סיבה שהשלטון המקומי לא יעזור לאזרחים כמו רשות המסים.

משה גפני: להפך, רשות המסים אמורה להיות יותר בירוקרטית.

משה גפני: השלטון המקומי צריך לעזור.

<ניר אמסל: אדוני היושב ראש, משהו אחד.

<ניר אמסל: הנציגים שנמצאים כאן מטעם הממשלה לא יודעים, אנחנו לא יודעים להגיד היום מה ההשפעה של דבר כזה.

<ניר אמסל: המטרה של החוק הזה כמו שהוא היא להקל כמה שיותר.

<ניר אמסל: אם אנחנו לא יודעים מה ההשלכה ויש לזה השלכה גדולה וזה לא הוצג גם בנוסח הכחול, יכול להיות שזה לא יאפשר לנו לעשות את מה שאנחנו רוצים לעשות כאן.

<יוסי אלישע: אתה מבין שאין לזה שום תכלית.

עודד פורר: יושב צד הכי חשוב בתהליך ואומר שהוא לא משתף פעולה.

משה גפני: למה אתה צד עכשיו בדיון אתי?

<ניר אמסל: אנחנו לא יודעים מה ההשפעה של דבר כזה.

<ניר אמסל: אנחנו לא יודעים אם הם יכולים לעמוד בהוראת חוק כזאת.

משה גפני: אני אסביר לכם מה ההשפעה.

משה גפני: החלק הזה שאתם עושים, הוא חלק טוב.

משה גפני: אומר יוסי שיש לנו בעיה שאם ההוא יושב שם בעירייה ולא נותן אישור, מה שעשיתם יורד לטמיון.

<ניר אמסל: אנחנו מסכימים במאה אחוזים.

משה גפני: מכאן ואילך אני מבקש שלא תתערבו.

משה גפני: אני מוסיף את זה.

משה גפני: זה לא עסק שלכם.

משה גפני: אני מבקש מהיועצת המשפטית שתבוא בדברים עם השלטון המקומי ותאמינו לי שאני מכיר את החקיקה ואני יודע מה צריך לעשות, ולא בגלל שאני חכם גדול אלא בגלל הניסיון ואני יודע איך מחוקקים ואיך לא.

משה גפני: אל תתערבו בזה.

משה גפני: אפשר?

משה גפני: כשנבוא להצבעה, תגידו לי שיש לכם בעיות קשות.

משה גפני: דברי עם השלטון המקומי.

משה גפני: רשות המסים עושה כאן פעולה לטובת האזרחים והשלטון המקומי צריך להיות בתוך העניין כי אם לא, יש לזה בעיה.

משה גפני: אם יהיו בעיות, נראה.

<שלומית ארליך: הסעיף הבא הוא בסעיף 3(2א).

<שלומית ארליך: לבקשתך יתווסף סעיף שמאפשר מסלול ירוק.

<שלומית ארליך: כלומר, אפשרות למוכר דירת מגורים מזכה לבחור תשלום מס חודשי בגובה 15 אחוזים מהשבח הריאלי החייב במס ללא ניכויים או קיזוזים או ניכויים.

משה גפני: רק תסכימו והכול בסדר.

<דורון סמיש: אנחנו עדיין לא בהסכמה.

<דורון סמיש: אנחנו כמובן מתנגדים לזה.

משה גפני: מה זה כמובן?

משה גפני: אתם מתנגדים כי אמרו לכם להתנגד.

<דורון סמיש: המשמעות התקציבית היא מעל מאה מיליון שקלים.

משה גפני: איך זה מאה מיליון שקלים?

משה גפני: מה קרה לכם?

עודד פורר: הדירות האלה נמכרות בפטור.

<ניר אמסל: אדוני היושב ראש, זה יכול להגיע ל-120 מיליון שקלים לפי הערכות שלנו ושל רשות המסים.

<ניר אמסל: המטרה לייצר מסלול מקוצר היא לא לתת הטבה במס שבח.

משה גפני: אני מכניס את זה בתור הסתייגות.

משה גפני: איך הם הגיעו ל-120 מיליון שקלים?

<יניב כהן: לא מדובר בדירות פטורות.

<יניב כהן: הרי מדובר בדירות חייבות.

<יניב כהן: דירות פטורות לא נכנסות למסלול הזה.

משה גפני: יוסי, כמה כסף זה?

<יוסי אלישע: לדעתי הרבה פחות.

מיקי לוי: כמה חייבות?

מיקי לוי: עזבו את הפטורות.

מיקי לוי: תגידו לנו כמה חייבות.

<יוסי אלישע: יש כאן תוספת שהוספה לפיה מתווסף הפחת המרבי לפי סעיף 122.

משה גפני: אני מסכים שזה יהיה 17 אחוזים.

משה גפני: בכל מקרה, נכניס את זה כהסתייגות.

משה גפני: לפני ההצבעה אני אסביר לחברי הוועדה שזה לטובת העניין וכי אתם מגזימים מאוד בנושא של הכסף.

משה גפני: אם יהיה רוב, בסדר.

משה גפני: אם אני מכניס את זה כהסתייגות, זה 15 אחוזים.

משה גפני: אם אני מכניס את זה בהסכמה אתכם, זה יהיה פחות.

משה גפני: בין עשרים ל-15.

<יוסי אלישע: אדוני היושב ראש, הם מדברים על עלות תקציבית.

<יוסי אלישע: המשמעות של הסעיף הזה היא במקום שזה חל, אתה מייעל את התהליך בצורה דרמטית.

<יוסי אלישע: לא צריכים לבדוק שומה, יש כאן זמן פנוי שישתחרר כדי לטפל בשומות שיש בהן באמת כסף והתועלת עולה על החיסרון.

משה גפני: הבנו.

משה גפני: רבותיי, תקשיבו לי.

משה גפני: התהליך הוא כזה.

משה גפני: אנחנו נסיים את הדיונים ונבוא להצבעות.

משה גפני: בהצבעות יהיו בעיות קשות פי אלף יותר מזאת ואני אצטרך לוותר והחברים יצטרכו לוותר ואז אני אבוא ואומר 15 אחוזים, וזה עובר.

משה גפני: אם אנחנו מגיעים להסכמה על אחוז באמצע.

<ניר אמסל: עשרים אחוזים.

משה גפני: נכון שלא למדתי ליבה, אבל אני יודע שעשרים זה לא 17.

<ניר אמסל: אדוני היושב ראש, אנחנו עשינו בדיקה.

<ניר אמסל: ה-ברייק איבן בין המסלול הרגיל, שזה 25 אחוזים, למסלול בלי קבלות, הוא אמור להיות 22 אחוזים, קצת יותר מ-22 אחוזים.

משה גפני: לא נכון.

<ניר אמסל: זו הבדיקה שאנחנו עשינו.

<יוסי אלישע: יש לך כאן תוספת של פחת מרבי, דירות שלא הושכרו, דירות על ידי בן משפחה.

<יוסי אלישע: זאת לא רק הטבה.

<ניר אמסל: אדוני היושב ראש, עשינו את הבדיקה הזאת.

<ניר אמסל: רשות המסים יושבת כאן והיא יכולה גם להעיד על זה ולהגיד בדיוק מה החישוב שעשו.

<ניר אמסל: הם בדקו את כל הנושא של ההוצאות.

<ניר אמסל: ה-ברייק איבן הוא קצת יותר מ-22 אחוזים.

<ניר אמסל: לכן עצם העובדה שאנחנו שמים את זה על עשרים אחוזים ולא על קצת יותר מ-22 אחוזים, זה לכשעצמו כבר מהווה איזושהי הטבה.

<ניר אמסל: לכן, להוריד את זה לפחות מזה, זה בעצם מייתר בכלל את המסלול המקורי של ה-25 אחוזים.

<דורון סמיש: אני רוצה להוסיף על הדברים של ניר.

<דורון סמיש: לשנות את המסלול למסלול של 15 או 17 אחוזים, זה לשנות את מארג התמריצים בשוק הדיור.

<דורון סמיש: להוריד את המס דה פקטו ל-15 אחוזים או ל-17 אחוזים, זה לשנות את מארג התמריצים בהשקעה בדיור.

<דורון סמיש: בשנים האחרונות יש מאמץ משמעותי להשתית את ההשקעות - - -

<יוסי אלישע: זה לא רלוונטי לדירות חדשות.

<יוסי אלישע: להפך.

<יוסי אלישע: זה לדירות קיימות.

<ניר אמסל: זה לא משנה.

משה גפני: רבותיי, אנחנו לא בדיון בחוק.

<ניר אמסל: אין שום הבדל בין שוק יד ראשונה לשוק יד שנייה.

משה גפני: רבותיי, אני משוכנע שזה 15 אחוזים.

משה גפני: הרי מדובר על מסלול ירוק.

משה גפני: אנחנו מדברים על מישהו שהוא צריך להביא עכשיו קבלות מלפני עשרים שנים, מלפני 15 שנים.

משה גפני: עם כל הכבוד, אני אסביר את זה לחברי הוועדה.

משה גפני: אני אסביר את העניין הזה.

משה גפני: מדובר על מישהו שצריך להביא קבלות מלפני 15 שנים.

<ניר אמסל: אנחנו מוכנים להקל עליו.

משה גפני: אני מבקש שזה יהיה 17 אחוזים.

משה גפני: אם אתם אומרים 17 וחצי אחוזים, גם בסדר.

<ניר אמסל: אין מטרה לתמרץ אותו יותר לא להביא קבלות.

<ניר אמסל: זה לא הגיוני.

משה גפני: עשרים אחוזים.

<ניר אמסל: עשרים אחוזים.

משה גפני: 15 אחוזים.

<ניר אמסל: עשרים אחוזים.

<ניר אמסל: כבר נאמר.

משה גפני: נמשיך.

משה גפני: אני רוצה לסיים.

משה גפני: תחשבו ברצינות.

משה גפני: תהיו פרודוקטיביים.

<יניב כהן: יש לנו שלושים אלף דירות חייבות.

משה גפני: לא חשוב.

משה גפני: הבנתי.

משה גפני: אמרת את זה גם בישיבה הקודמת.

משה גפני: ואם לא אמרת, כאילו אמרת.

<שלומית ארליך: אנחנו עוברים לעמוד 4 למעלה, פסקאות (3), (4), (5) ו-(6).

<שלומית ארליך: לפי החלטת הוועדה המועדים השתנו.

<שלומית ארליך: יש טעות בפסקה (3).

<שלומית ארליך: זה צריך להיות שלושים ימים.

<שלומית ארליך: בפסקאות (4), (5) ו-(6), במקום עשרים ימים שכתובים בנוסח, יהיה כתוב שלושים ימים.

<יוסי אלישע: אדוני היושב ראש, הייתה לנו הערה כאן.

<שלומית ארליך: לעניין החגים והמועדים.

<יוסי אלישע: תסתכל על חודש תשרי השנה.

<יוסי אלישע: מי שנפל לו המועד האחרון בשמחת תורה, היו לו אולי שלושה-ארבעה ימים לעשות את זה.

משה גפני: תן לי לחשוב על זה.

<יוסי אלישע: זאת הגבלת זמן.

<יוסי אלישע: בעצם אומרים לאנשים שיעבדו בחג.

<יוסי אלישע: יש חול המועד, יש חגים ויש שבתות.

<יוסי אלישע: מה שנכנס באמצע, אלה ימי עבודה.

<יוסי אלישע: אין כלום.

משה גפני: אני העברתי חוק על הנושא הזה של חול המועד.

משה גפני: תן לי לחשוב על זה.

משה גפני: בסדר.

<שלומית ארליך: בסעיף 71 בפסקה (א1), כתוב שישים אבל זאת טעות טכנית וצריך להיות כתוב תשעים ימים.

<שלומית ארליך: כך כתוב בחוק.

<שלומית ארליך: במקום המילה "מאפיינים" כתבנו "התנאים".

<שלומית ארליך: זה בעצם בהתאם לפסקה (2)(ב).

<שלומית ארליך: בפסקה (2)(ב) אשר נדונה בוועדה בהרחבה, הייתה טענה לגבי זה שהמשמעות של הפסקה היא הטבה לחברות.

<שלומית ארליך: כלומר, אפס ימים לחברה שמתקיימים בה התנאים וזאת בניגוד ליחיד.

<שלומית ארליך: לבקשת הוועדה רשות המסים הסכימה להחיל את זה גם לגבי יחיד כך שהמלים חבר בני אדם יורד וזה יהיה לגבי רכישה על ידי מי שמתקיימים בו תנאים אשר קבע המנהל והוא המציא למנהל וכולי.

משה גפני: בסדר.

משה גפני: רבותיי, אני מבקש את הפרודוקטיביות שלכם.

<ישי פרלמן: לגבי התחולה, אמרנו שישה חודשים ולא שלושה חודשים.

משה גפני: כן.

משה גפני: בסדר.

משה גפני: תחשבו עם תשובה.

משה גפני: אם התשובה שלכם תהיה שלילית, אני אביא את ההסתייגות להצבעה ואז אני לא מתחייב על 17 אחוזים ועל 17 וחצי אחוזים אלא אז יכול להיות 15 אחוזים.

משה גפני: אני חושב שב-15 אחוזים אני אהיה צודק.

משה גפני: 17, 17 וחצי, זאת פשרה שאתם צריכים לקבל אותה.

משה גפני: אנחנו סיימנו את החוק הזה ונביא אותו להצבעה בשעה שיהיו כל ההצבעות.

משה גפני: היועצת המשפטית תדבר עם הרשויות המקומיות ותטפל בתיקונים שצריך לעשות.

משה גפני: אני מודה לכם גבירותיי ורבותיי.

משה גפני: תודה רבה הישיבה נעולה.